Úradný vestník L 315 , 19/11/2002 S. 0014 - 0015



Smernica 2002/33/ES Európskeho Parlamentu a Rady z 21. októbra 2002, ktorou sa menia a dopĺňajú smernice Rady 90/425/EHS a 92/118/EHS pokiaľ ide o hygienické požiadavky na vedľajšie produkty živočíšnej výroby EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä jej článok 152 ods. 4 písm. b), so zreteľom na návrh Komisie [1], so zreteľom na stanovisko Hospodárskeho a sociálneho výboru [2], po konzultácii s Výborom regiónov, konajúc v súlade s postupom stanoveným v článku 251 zmluvy [3], keďže: (1) Početné akty spoločenstva stanovujú podmienky týkajúce sa zdravia ľudí a zvierat na spracovanie a likvidáciu živočíšneho odpadu a na výrobu, umiestňovanie na trh, obchod a dovoz výrobkov živočíšneho pôvodu, ktoré nie sú určené pre ľudskú spotrebu. (2) Nariadenie (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce sa vedľajších produktov živočíšnej výroby, ktoré nie sú určené na ľudskú spotrebu [4] nahradilo pravidlá obsiahnuté v týchto aktoch. (3) Aby sa zohľadnili tieto nové pravidlá, smernica Rady 90/425/EHS z 26. júna 1990, týkajúca sa veterinárnych a zootechnických kontrol uplatniteľných v rámci obchodu s niektorými živými zvieratami a výrobkami vo vnútri spoločenstva s cieľom dobudovania vnútorného trhu [5] a smernica Rady 92/118/EHS zo 17. decembra 1992, ktorou sa stanovujú požiadavky na zdravie zvierat a ľudí upravujúce obchod s výrobkami v rámci spoločenstva a dovoz výrobkov do spoločenstva, ktoré nepodliehajú uvedeným požiadavkám, stanoveným v špecifických pravidlách spoločenstva uvedených v prílohe A(I) smernice 89/662/EHS a pokiaľ ide patogény, smernice 90/425/EHS [6], by preto mali byť zmenené a doplnené. PRIJALI TÚTO SMERNICU: Článok 1 V smernici 90/425/EHS sa siedma zarážka oddielu 1 kapitoly I prílohy A nahrádza takto: "— Nariadenie (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce sa vedľajších produktov živočíšnej výroby, ktoré nie sú určené na ľudskú spotrebu (Ú. v. ES L 273, 10.10.2002, s. 1)." Článok 2 Smernica 92/118/EHS sa týmto mení a dopĺňa takto: 1. V článku 2 sa vypúšťajú písmená e) a g); 2. Článok 3 sa mení a dopĺňa takto: a) v prvej zarážke sa vypúšťajú tieto slová: "spolu so želatinami, ktoré nie sú určené na výživu ľudí a"; b) druhá zarážka sa nahrádza takto: "— každý nový produkt živočíšneho pôvodu určený na ľudskú spotrebu, ktorého umiestnenie na trh v členskom štáte je schválené po dátume stanovenom v článku 20 nesmie byť predmetom obchodovania alebo dovozu, kým nebolo prijaté rozhodnutie podľa prvého odseku článku 15, po vyhodnotení, prípadne doplnenom stanoviskom Vedeckého veterinárneho výboru vytvoreného rozhodnutím 81/651/EHS, skutočného rizika šírenia závažných prenosných ochorení, ktoré by mohli byť spôsobené pohybom výrobku, a to nielen vzhľadom na druh zvieraťa, z ktorého výrobok pochádza, ale tiež vzhľadom na iné druhy, ktoré by mohli ochorenie prenášať, mohli by sa stať ohniskom nákazy alebo rizikom pre zdravie človeka,"; 3. V článku 10 ods. 2 sa písm. b) nahrádza takto: "b) pokiaľ nie je v prílohe II stanovené inak, musia výrobky pochádzať z podnikov na zozname spoločenstva, ktorý má byť vypracovaný v súlade s postupom stanoveným v článku 18;"; 4. Príloha I sa mení a dopĺňa takto: a) kapitoly 1, 3 a 4 sa vypúšťajú; b) kapitola 5 sa mení a dopĺňa takto: i) v nadpise sa vkladajú tieto slová: "určené na ľudskú spotrebu"; ii) v časti A sa vypúšťajú tieto slová: "A. Pokiaľ sú určené na výživu ľudí alebo zvierat:"; iii) časť B sa vypúšťa; c) kapitola 6 sa mení a dopĺňa takto: i) v nadpise sa vkladajú tieto slová: "určená na ľudskú spotrebu"; ii) časť I sa mení a dopĺňa takto: - odsek A sa nahrádza takto: "A. pri obchodovaní predloženiu dokladu alebo osvedčenia stanoveného v smernici 77/99/EHS, v ktorom sa potvrdzuje dodržanie podmienok tejto smernice;", - v odseku B 1) sa písm. a) nahrádza takto: - "výrobky spĺňajú podmienky smernice 80/215/EHS;"; d) v kapitole 7 sa vypúšťa 2. časť; a e) kapitoly 8, 10 a 12 až 15 sa vypúšťajú. Článok 3 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 30. apríla 2003. Ihneď o tom budú informovať Komisiu. Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty. Článok 4 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 5 Táto smernica je adresovaná členským štátom. V Luxemburgu 21. októbra 2002 Za Európsky parlament predseda P. Cox Za Radu predseda P.S. Møller [1] Ú. v. ES C 62 E, 27.2.2001, s. 166. [2] Ú. v. ES C 193, 10.7.2001, s. 31. [3] Stanovisko Európskeho parlamentu z 12. júna 2001 (Ú. v. ES C 53, 28.2.2002, s. 22). Spoločné stanovisko Rady z 20. novembra 2001 (Ú. v. ES C 45 E, 19.2.2002, s. 66) a rozhodnutie Európskeho parlamentu z 13. marca 2002 (zatiaľ neuverejnené v úradnom vestníku). [4] Ú. v. ES L 273, 10.10.2002, s. 1. [5] Ú. v. ES L 224, 18.8.1990, s. 29. Smernica naposledy zmenená a doplnená smernicou 92/118/EHS (Ú. v. ES L 62, 15.3.1993, s. 49). [6] Ú. v. ES L 62, 15.3.1993, s. 49. Smernica naposledy zmenená a doplnená rozhodnutím Komisie 2001/7/ES (Ú. v. ES L 2, 5.1.2001, s. 27). --------------------------------------------------